marsh-mellow/hindi_wikipedia huggingface dataset:
दशमलव बिन्दु (  या   या  ) गणितीय संख्याओं को लिखने का एक प्रतीक है। प्राय: यह दाशमिक संख्या पद्धति में प्रयुक्त होता है और संख्या के पूर्णांक भाग एवं अपूर्णाक भागों के बीच में लगाया जाता है। किन्तु अन्य पद्धतियों में भी यह अलग अर्थ मेंप्रयुक्त हो सकता है। 

ऐतिहासिक रूप से दशमलव के लिये कई चिन्ह प्रयुक्त किये जाते रहे हैं, जैसे ., , आदि। उदाहरण के लिये भारत में डेढ़ को १.५ और ढ़ाई को २.५ लिखते हैं।

श्रेणी:संख्या सिद्धान्त
श्रेणी:संख्या पद्धति
दशमिना उपजिला, बांग्लादेश का एक उपज़िला है, जोकी बांग्लादेश में तृतीय स्तर का प्रशासनिक अंचल होता है (ज़िले की अधीन)। यह  बरिशाल विभाग के  पटुय़ाखाली ज़िले का एक उपजिला है, जिसमें, ज़िला सदर समेत, कुल 8 उपज़िले हैं, और मुख्यालय  पटुय़ाखाली सदर उपजिला है। यह बांग्लादेश की राजधानी ढाका से दक्षिण की दिशा में अवस्थित है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है। 

जनसांख्यिकी
यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग, सीमित मात्रा हिंदुस्तानी(हिंदीउर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। बरिशाल विभाग में, जनसांख्यिकीक रूप से, इस्लाम के अनुयाई, आबादी के औसतन ८८.१ है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति
दशमिना उपजिला बांग्लादेश के दक्षिणी भाग में, बरिशाल विभाग के  पटुय़ाखाली जिले  में स्थित है।

इन्हें भी देखें
बांग्लादेश के उपजिले
बांग्लादेश का प्रशासनिक भूगोल
बरिशाल विभाग
उपज़िला निर्वाहि अधिकारी

सन्दर्भ

बाहरी कड़ियाँ
उपज़िलों की सूची (पीडीएफ) (अंग्रेज़ी)
जिलानुसार उपज़िलों की सूचि-लोकल गवर्नमेंट इंजीनियरिंग डिपार्टमेंट, बांग्लादेश
:.20489. (पीडीएफ)

 श्रेणी:बरिशाल विभाग के उपजिले
श्रेणी:बांग्लादेश के उपजिले

 :
दशमियाँ गाँव, गैरसैण तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है। 
200उत्तराखण्ड के जिले

 बाहरी कड़ियाँ 
 उत्तराखण्ड - भारत सरकार के आधिकारिक पोर्टल पर
 उत्तराखण्ड सरकार का आधिकारिक जालपृष्ठ 
 उत्तराखण्ड (उत्तराखण्ड के बारे में विस्तृत एवं प्रामाणिक जानकारी)

गाँव, दशमियाँ, गैरसैण तहसील
गाँव, दशमियाँ, गैरसैण तहसील
हिंदू पंचांग की दसवीं तिथि को दशमी कहते हैं। यह तिथि मास में दो बार आती है। पूर्णिमा के बाद और अमावस्या के बाद। पूर्णिमा के बाद आने वाली दशमी को कृष्ण पक्ष की दशमी और अमावस्या के बाद आने वाली दशमी को शुक्ल पक्ष की दशमी कहते हैं।
अक्षर "मी" अंतमे होता है, ऐसी पाँच तिथीयाँ है!५पंचमी,७सप्तमी,८अष्टमी,९नवमी और १०दशमी ये पाँचो तिथीयाँ हर महीनेमे दो बार याने, पहलीबार शुक्लपक्ष और दुसरीबार कृष्णपक्षमे आती है।माघ-स्नान अनुभूती मे माघमास शुक्लपक्ष दशमी शुक्रवार को यदी पंचगंगामें  से कौनसी भी नदी संगमपर सूर्योदय के पूर्व स्नान करके गुरूदत्तात्रेय की प्रार्थना करने का प्रसाद-फलसे अनन्यसाधारण महत्त्व प्राप्त होता है। यही स्नान शुक्ल-अष्टमी से पौर्णिमा तक करने का प्रसाद अधिक लाभदायी और आयुआरोग्य संपन्न, अष्ट-फल प्राप्त करनेवाला होता है। .. ॐश्रींॐ ॐहृींद्रांहृींॐ यह जप करते स्नान करना है। जगदंब नमोऽस्तुते॥ शुभंकरोती!!कल्याणम्॥

 सन्दर्भ
दशरथ गागराई भारत के झारखण्ड राज्य की खरसांवा सीट से झारखण्ड मुक्ति मोर्चा के विधायक हैं। २०१४ के चुनावों में वे भारतीय जनता पार्टी के उम्मीदवार अर्जुन मुण्डा को 11966 वोटों के अंतर से हराकर निर्वाचित हुए। 

सन्दर्भ

श्रेणी:झारखण्ड के विधायक, 2014-19
श्रेणी:जीवित लोग
दशरथ जातक एक जातक कथा है जिसमें गौतम बुद्ध के पूर्व जन्मों की कथाएं बताई गई हैं। इसमें बुद्ध ने अपने एक पूर्व जन्म में स्वयं को "राम" के रूप में जन्मा हुआ बताया है और राजा दशरथ उनके पिता होते हैं। यह कथा पाली कैनन की जातक-अट्ठकथा में शामिल है, और खुद्दक निकाय के अंतर्गत आती है।

 बौद्ध बनाम हिंदू दृष्टिकोण 
 बौद्ध दृष्टिकोण 
बौद्ध विद्वान मानते हैं कि दशरथ जातक एक स्वतंत्र कथा है, और यह वाल्मीकि रामायण से पहले की है। उनका दावा है कि बुद्ध का जीवनकाल (500 ईसा पूर्व-400 ईसा पूर्व) रामायण से पहले का है, इसीलिए राम और दशरथ की कथाएं बौद्ध साहित्य में मूल रूप से मौजूद थीं। वे यह भी मानते हैं कि थाई, बर्मी, और लाओ रामकथाएं भी इस जातक से प्रभावित हैं।

 हिंदू दृष्टिकोण 
हिंदू विद्वान वाल्मीकि रामायण (परंपरागत रूप से लगभग 500 ईसा पूर्व या उससे पहले रचित मानी जाती है) को मूल कथा मानते हैं। वे दशरथ जातक को रामायण की एक अनुकृति या बौद्ध संस्करण मानते हैं। उनके अनुसार, बुद्ध का जन्म राम के बाद हुआ, इसलिए जातक कथा रामायण से प्रेरित है। अधिकांश हिंदू जातक को रामायण की नकल मानते हैं और दोनों संस्करणों का सम्मान करते हैं।

 ऐतिहासिक और साहित्यिक विवाद 
यह विवाद मूलतः कालक्रम और प्रभाव से जुड़ा है। दोनों परंपराएं अपने-अपने ग्रंथों को अधिक प्राचीन और मूल मानती हैं। यह भी महत्वपूर्ण है कि दशरथ जातक में रामकथा के कई विवरण वाल्मीकि रामायण से अलग हैंजैसे सीता का उल्लेख नगण्य है, रावण या युद्ध का वर्णन नहीं होता, और कथा अधिक नैतिक और बोधिसत्व पर केंद्रित होती है।

दशरथ जातक और रामायण दोनों अपने-अपने धार्मिक और सांस्कृतिक संदर्भों में महत्वपूर्ण हैं। दोनों ग्रंथों की समानताओं और भिन्नताओं का अध्ययन यह दर्शाता है कि किस प्रकार एक ही कथा विभिन्न परंपराओं में अलग रूपों में विकसित होती रही है। इसका उत्तर कि कौन-सी कथा पहले आई  एक ऐतिहासिक शोध का विषय है, और दोनों पक्षों के पास अपने-अपने साक्ष्य और दृष्टिकोण हैं।

 सन्दर्भ 

श्रेणी:सुत्तपिटक
श्रेणी:बौद्ध धर्म
श्रेणी:पाली साहित्य
दशरथ प्रसाद चौहान,भारत के उत्तर प्रदेश की पंद्रहवी विधानसभा सभा में विधायक रहे।  2007 उत्तर प्रदेश विधान सभा चुनाव में इन्होंने उत्तर प्रदेश के संतकबीर नगर जिले के हैसरबाजार(अ0जा0) विधान सभा निर्वाचन क्षेत्र से सपा की ओर से चुनाव में भाग लिया।  
सन्दर्भ

श्रेणी:उत्तर प्रदेश 15वीं विधान सभा के सदस्य
श्रेणी:हैसरबाजार(अ0जा0) के विधायक
दशरथ प्रसाद,भारत के उत्तर प्रदेश की दूसरी विधानसभा सभा में विधायक रहे।  1957 उत्तर प्रदेश विधान सभा चुनाव में इन्होंने उत्तर प्रदेश के गोंडा जिले के 273 - बलरामपुर विधान सभा निर्वाचन क्षेत्र से भारतीय जनसंघ की ओर से चुनाव में भाग लिया।  
सन्दर्भ

श्रेणी:उत्तर प्रदेश की दूसरी विधान सभा के सदस्य
श्रेणी:273 - बलरामपुर के विधायक
श्रेणी:गोंडा के विधायक
श्रेणी:भारतीय जनसंघ के विधायक
दशरथ रंगशाला स्टेडियम नेपाल का बहूद्देशीय स्टेडियम है, जो त्रिपुरेश्वर, काठमाण्डु में है। यह नेपाल का सबसे विशाल स्टेडियम है। अभी इसका अधिकतर उपयोग फुटबॉल के मैच और सांस्कृतिक और मनोरंजन कार्यक्रमों के लिए होता है। स्टेडियम की क्षमता २५,००० दर्शक है। इस स्टेडियम का निर्माण १९५६ में किया गया था। नेपाल की बहुत से राष्ट्रीय और अन्तर्राष्ट्रीय खेल-प्रतियोगिताएँ इस स्टेडियम में आयोजित की जाती हैं।

सन्दर्भ

श्रेणी:नेपाल में खेलकूद
श्रेणी:नेपाल के स्टेडियम
दशरथ ऋष्यश्रृंग को लेने के लिए जाते हुए 
दशरथ, वाल्मीकि रामायण के अनुसार अयोध्या के राजा, इक्ष्वाकु कुल में राजा रघु व इन्वदुमतीके के पुत्र व श्रीराम के पिता थे। उनकी तीन पत्नियाँ थीं  कौशल्या, सुमित्रा तथा कैकेयी। महर्षि ऋष्यशृंग की पत्नी शान्ता दशरथ की पुत्री थीं जो अंग महाजनपद के राजा रोमपाद को गोद दी गयी थी। 

 पुत्रों का जन्म 
दशरथ और उनके चार पुत्र
नौ हजार वर्ष की आयु में उन्होंने पुत्र कामना के लिए अश्वमेध यज्ञ तथा पुत्रकामेष्टि यज्ञ कराने का विचार किया। कुल गुरु ब्रह्मर्षि वशिष्ठ की आज्ञा लेकर दशरथ ने शृंगि ऋषि को यज्ञ की अध्यक्षता करने के लिए आमंत्रित किया।

शृंगि ऋषि ने दोनों यज्ञ पूर्ण करवाये। दशरथ को स्वर्णपात्र में नैवेद्य का प्रसाद प्रदान करके यह कहा कि अपनी पत्नियों को यह प्रसाद खिला कर वह पुत्र प्राप्ति कर सकते हैं। दशरथ ने अपनी पट्टरानी कौशल्या को उस प्रसाद का आधा भाग खिला दिया। बचे हुये भाग का आधा भाग (एक चौथाई) दूसरी रानी सुमित्रा को दिया। उसके बचे हुये भाग का आधा हिस्सा (एक बटा आठवाँ) उन्होंने कैकेयी को दिया। उन्होंने बचा हुआ आठवाँ भाग भी सुमित्रा को दे दिया। तत् पश्चात राम (कौशल्या से), भरत (कैकेयी से) तथा लक्ष्मण व शत्रुघ्न (सुमित्रा से) का जन्म हुआ।

 दशरथ का देहावसान 
 कैकेयी का कोपभवन में दशरथ से दो वर मांगना
राम के सीता के विवाह के बाद दशरथ ने यह घोषणा की कि राम का राज्याभिषेक किया जाएगा। कैकेयी पुत्र भरत का राज्याभिषेक करवाने के उद्देश्य से कोपभवन में चली गई। 

कोपभवन: उस काल में रनिवास में एक कोपभवन होता था जहाँ कोई भी रानी किसी भी कारणवश कुपित होकर अपनी असहमति व्यक्त कर सकती थी।

राजा दशरथ के पूछने पर  कैकेयी ने दो वर मांगने की इच्छा जताई।
एक से स्वयं के पुत्र भरत को अयोध्या की राजगद्दी तथा दूसरे से राम को चौदह वर्ष का वनवास। राजा दशरथ ने दोनों वर दे दिए।
राम दशरथ से वन जाने की आज्ञा लेते हुये
पिता की आज्ञा से राम, सीता तथा लक्ष्मण के साथ वन की ओर निकल पड़े। राजा दशरथ ने पुत्र वियोग में प्राण त्याग दिए।

 सन्दर्भ 

 

श्रेणी:अयोध्याकुल
श्रेणी:रामायण के पात्र
दशरथचन्द एक नगर पालिका है और नेपाल के सुदूरपश्चिम प्रदेश में बैतड़ी जिले का जिला मुख्यालय है। यह एक हिल स्टेशन है, जो भारतीय सीमा के समीप महाकाली नदी के ऊपर स्थित है। २०११ की नेपाल की जनगणना के अनुसार इसकी जनसंख्या ३४,५७५ है, जो ७,२५७ घरों में निवास करती है।

 इतिहास 
दशरथचन्द नगर पालिका की स्थापना १९९७ में हुई थी, जब नेपाल सरकार ने देशभर में २२ नवीन नगर पालिकाओं की स्थापना की थी। छह ग्राम विकास समितियों के विलय द्वारा इस नगर पालिका की स्थापना की गयी थी। ये समितियाँ थी: दशरथचन्द, खलंगा, त्रिपुरासुन्दरी, थालेगड़ा, जोगननाथ और बाराकोट। २०११ की नेपाल की जनगणना के अनुसार तत्कालीन दशरथचन्द नगर पालिका की कुल जनसंख्या १७,४२७ थी, कुल क्षेत्रफल ५५.०१ वर्ग किलोमीटर था, और इसे १३ वार्डों में बांटा गया था।

मार्च २०१७ में नेपाल सरकार ने देश के सभी स्थानीय स्तर के निकायों को ७५३ नए स्थानीय स्तर के ढांचों में पुनर्गठित कर दिया।  इस समय गुरुखोला, देहिमांडौ, दुर्गा भवानी, दुर्गास्थान (आंशिक रूप से), ग्वालेक और नागार्जुन ग्राम विकास समितियों का भी दशरथचन्द नगर पालिका में विलय कर दिया गया, और इसे ११ वार्डों में पुनर्व्यवस्थित किया गया। इसके बाद से दशरथचन्द नगर पालिका की कुल जनसंख्या ३४,५७५ व्यक्ति है और कुल १३५.१५ वर्ग किलोमीटर है।

 मीडिया 
स्थानीय संस्कृति को बढ़ावा देने के लिए दशरथचन्द में दो एफएम रेडियो स्टेशन हैंसौगत एफएम (१०३.६ मेगाहर्ट्ज) और रेडियो सनशर (१०६.६ मेगाहर्ट्ज)। रेडियो न्वेड्यू एक अन्य सामुदायिक रेडियो स्टेशन है।

 परिवहन 
महाकाली राजमार्ग दशरथचन्द को दक्षिण में धनगढ़ी से और उत्तर में आपी नगर पालिका से जोड़ता है। 

 सन्दर्भ 

श्रेणी:नेपाल के शहर
दशरथपुर मनसूरचक, बेगूसराय, बिहार स्थित एक गाँव है।

 भूगोल 
 जनसांख्यिकी 
 यातायात 
 आदर्श स्थल 
 शिक्षा 
 सन्दर्भ 
 बाहरी कड़ियाँ 

श्रेणी:बेगूसराय जिला के गाँव
दिल्ली मेट्रो की मजेंटा लाइन पर दशरथपुरी मेट्रो स्टेशन 29 मई 2018 को जनता के लिए खोला गया। दशरथपुरी दिल्ली मेट्रो के तीसरे चरण का हिस्सा है।

स्टेशन नक्शा
भू-स्तरप्रवेशनिकासस्तरकिराया नियंत्रण, स्टेशन एजेंट, टिकटटोकन, दुकानेंप्लेटफॉर्म 1पूर्वी-बाध्यकी ओर   अगला स्टेशन  हैआइलैंड प्लेटफॉर्म  द्वार दाएँ ओर खुलेंगे प्लेटफॉर्म 2पश्चिमी-बाध्यकी ओर   अगला स्टेशन  है

प्रवेशनिकास
 दशरथपुरी मेट्रो स्टेशन प्रवेशनिकास गेट नं-1 गेट नं-2गेट नं-3  नसीरपुर गाँव सुलभ अन्तराष्ट्रिय विजय एनक्लेव

परिवहन जुड़ाव
दिल्ली परिवहन निगम की बसें रूट संख्या 740, 801, 803, 947, 947, --77, -77, निकटवर्ती दशरथपुरी बस स्टॉप से स्टेशन तक चलती हैं।

यह भी देखें
 दिल्ली मेट्रो

संदर्भ

बाहरी कड़ियाँ

     . ( )
    
 

श्रेणी:मजेंटा लाइन (दिल्ली मेट्रो) स्टेशन
श्रेणी:दिल्ली मेट्रो
दशराज्ञ युद्ध या दस राजाओं का युद्ध या दशराजन युद्ध एक युद्ध था जिसका उल्लेख ऋग्वेद के सातवें मंडल में ७:१८, ७:३३ और ७:८३:४-८ में मिलता है। इस युद्ध में एक ओर क़बीला और उनका मित्रपक्ष समुदाय था, जिनके सलाहकार ऋषि विश्वामित्र थे। दूसरी ओर भारत नामक समुदाय था, जिसका नेतृत्व तृत्सु नामक क़बीले के राजा सुदास कर रहें थे और जिनके प्रेरक ऋषि वशिष्ठ थे।    ,  , . 21,   , 2000,  9781606930359, ...              - '  .      .                 ... इस युद्ध में सुदास के भारतों की विजय हुई और उत्तर भारतीय उपमहाद्वीप कें आर्य लोगों पर उनका अधिकार बन गया। आगे चलकर पूरे देश का नाम ही 'भारत' पड़ गया। कई इतिहासकारों के अनुसार यह वर्णन एक वास्तविक युद्ध पर ही आधारित हो सकता है।भारतीय पुरातत्व और प्रागैतिहासिक संस्कृतियाँ, शिव स्वरूप सहाय, पृष्ठ ३५६, मोतीलाल बनारसीदास पब्लिशर, आई ऍस बी ऍन ९८८८१२०८२०७८४, ... ऋग्वेद के कई 'जन' यहीं रहते थे तथा दशराज्ञ युद्ध भी यहाँ की घटना है।..   :  , .. , . 157,  , 1997,  9788171548071, ...       ,      -   - ,      1200  ... यह संभव है कि ऋग्वेद में वर्णित दस राजाओं की लड़ाई ने कुरुक्षेत्र युद्ध की "कहानी का" नाभिक "बनाया हो, हालांकि यह महाभारत के खाते में बहुत विस्तारित और संशोधित किया गया था।

दशराज्ञ युद्ध (दस राजाओं का युद्ध) परुष्णी नदी (वर्तमान में रावी) के तट पर लड़ा गया, जिसमें भरतो के राजा सुदास ने दस राजाओं के एक संघ को हराया। इस संघ में आर्यों के प्रमुख जन (अनु, दुह, यदु, पुरू, तुर्वसु) तथा 5 लघु जनजातियों का समूह सम्मिलित था, जिसके पुरोहित विश्वामित्र थे।दशराज्ञ युद्ध (दस राजाओं का युद्ध) परुष्णी नदी (वर्तमान में रावी) के तट पर लड़ा गया, जिसमें भरतो के राजा सुदास ने दस राजाओं के एक संघ को हराया। इस संघ में आर्यों के प्रमुख जन (अनु, दुह, यदु, पुरू, तुर्वसु) तथा 5 लघु जनजातियों का समूह सम्मिलित था, जिसके पुरोहित विश्वामित्र थे।

 योद्धा दल 
इस युद्ध का विजयी राजा सुदास तृत्सु नामक समुदाय का था। विरोधी दल इस प्रकार थे:

अलीन : यह शायद आधुनिक अफ़ग़ानिस्तान के नूरिस्तान क्षेत्र से पूर्वोत्तर में रहते थे क्योंकि चीनी तीर्थयात्री हुएन त्सांग ने उस जगह पर इनकी गृहभूमि होने का उल्लेख किया था।  ,  , 1912, , 39.. .   . .  (1912).      , , 39.

अनु : कुछ इतिहासकारों के अनुसार यह क़बीला परुष्णि नदी (रावी नदी) क्षेत्र में बसा हुआ था।  ,    22.

भृगु : यह लोग शायद प्राचीन कवि भृगु के वंशज थे। बाद में इनका सम्बन्ध अथर्व वेद के भृग्व-आंगिरस विभाग की रचना से किया गया है।

भालन : कुछ विद्वानों के अनुसार यह बोलन दर्रे के इलाक़े में बसने वाले लोग थे।  ,  .

द्रुह्यु : यह शायद गान्धार प्रदेश के निवासी थे (ऋग्वेद ७:१८:६)।

मत्स्य : इनका वरणन केवल ऋग्वेद ७:१८:६ में हुआ था लेकिन कालांतर में इनका शाल्व के सम्बन्ध में भी उल्लेख मिलता है।  ,  , 1912,  122.

परसु : यह सम्भवतः प्राचीन पारसीयों (ईरानियों) का गुट था।  ,  .            844       ,              ()      .   (1988).      (. 23).   .  81-208-0405-8.

पुरु : यह ऋग्वेद काल का एक महान क़बीलियाई परिसंघ था जिसे सरस्वती नदी के किनारे बसा हुआ बताया जाता है।

पणि : यह दानवों की भी एक श्रेणी का नाम था। कालांतर के स्रोत इन्हें स्किथी लोगों से सम्बन्धित बताते हैं।

 इन्हें भी देखें
सुदास (ऋग्वेद)
कुरुक्षेत्र युद्ध
महाभारत
महाजनपद

 सन्दर्भ 

श्रेणी:ऋग्वेद
श्रेणी:भारतीय राज्यों के युद्ध
दशवाण, चमोली तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है। 
200उत्तराखण्ड के जिले

 बाहरी कड़ियाँ 
 उत्तराखण्ड - भारत सरकार के आधिकारिक पोर्टल पर
 उत्तराखण्ड सरकार का आधिकारिक जालपृष्ठ 
 उत्तराखण्ड (उत्तराखण्ड के बारे में विस्तृत एवं प्रामाणिक जानकारी)

दशवाण, चमोली तहसील
दशवाण, चमोली तहसील
दशवैकालिक आचार्य शय्यम्भव की निर्यूहणकृति है , वे श्रुतकेवली थे। उन्होंने विभिन्न पूर्वों से दशवैकालिक निर्यूहण किया। इसमें १० अध्याय हैं , इसकी रचना विकाल में पूर्ण हुई थी। 

दशवैकालिक में मुख्य रूप से धर्मका स्वरूप साधु की भिक्षाचर्या , श्रामण्य की पूर्व भूमिका भाषाशुद्धि , विनय समाधि आदि का सुंदर विवेचन  हुआ है। 

सन्दर्भ

बाहरी कड़ियाँ
दशवैकालिक सूत्र

श्रेणी:जैन धर्म
श्रेणी:जैन ग्रंथ
दशहरी आम आम की एक किस्म है जो अपनी भीनी खुशबू और स्वाद के लिए विदेशों में भी मशहूर है। इसे दक्षिण भारत में दसहरी भी कहा जाता है। यह उत्तर प्रदेश की राजधानी लखनऊ व कई गाँवो जैसे नन्दी फिरोजपुर , व काकोरीइलाके आदि में पैदा होता है।

 सन्दर्भ 

श्रेणी:आम
श्रेणी:लखनऊ
श्रेणी:आम की किस्में
दशाध्यायी, वराहमिहिर द्वारा रचित प्रसिद्ध ग्रन्थ बृहज्जातक  के प्रथम दस अध्यायों की टीका है। इसकी रचना केरल निवासी गोविन्द भट्टतिरि (1237  1295) ने की थी।

श्रेणी:संस्कृत ग्रन्थ
श्रेणी:भारतीय ज्योतिष
विष्णु के दशावतारों को दर्शाता हाथीदांत निर्मित लघुमंदिर

हिन्दू धर्म में त्रिमूर्ति की मान्यता है - ब्रह्मा, विष्णु और महेश।। ब्रह्मा सृष्टि के सर्जक, विष्णु पालक और शिव सृष्टि के संहारक माने जाते हैं। कहा जाता है कि विष्णु ने अलग-अलग युगों में भिन्न-भिन्न अवतार लिए। महाभारत, विष्णु पुराण, गरुड़ पुराण, श्रीमद्भागवत, वराहपुराण, अग्नि पुराण, मत्स्य पुराण, आदि जैसे प्राचीन ग्रंथों में विष्णु के दस अवतारों का उल्लेख मिलता है। मत्स्य, कूर्म, वराह, नृसिंह, वामन, परशुराम, राम, कृष्ण्ा और कल्कि विष्णु के दस अवतार हैं। कुछ विद्वानों ने इन दशावतारों में सृष्टि की उत्पति और विकास के क्रम को भी ढूंढने का प्रयास किया है।डॉ॰ मनीष कुमार द्विवेदी भारतीय साहित्य एवं कला में दशावतार . कला प्रकाशन.

भारत की समृद्ध कलात्मक परंपरा का सुन्दर उदाहरण प्रस्तुत करने वाली विष्णु के दशावतारों को दर्शाती परवर्ती 18वीं शताब्दी की यह कलाकृति सीढ़ीदार लघुमंदिर है। इसका आधार तो चंदन का है किन्तु विष्णु के दशावतारों का अंकन हाथीदांत में किया गया है। सबसे ऊपर की सीढ़ी पर विष्णु के मत्स्य अवतार को दर्शाया गया है। यह आकृति चतुर्भुजी है। इसके नीचे की सीढ़ी पर कूर्म और वराह अवतार दिखलाई देते हैं। तीसरी सीढ़ी पर नृसिंह, वामन और परशुराम अवतारों को देखा जा सकता है। सबसे आगे की सीढ़ी पर राम, बलराम, कृष्ण और कल्कि अवतारों का निदर्शन है। ये सभी आकृतियां दोहरे कमल वाली पीठिका पर खड़ी हैं। अपने-अपने आयुध उठाए हुए इन आकृतियों को सुन्दर वस्त्राभूषणों से सजाया गया है।

इस लघुमंदिर के पृष्ठभाग को सुन्दर जालीदार काम वाली हाथीदांत निर्मित स्क्रीन से सजाया गया है। विष्णु के दशावतारों को दर्शाती सभी आकृतियों सही-सही देहानुपात में उकेरी गई हैं। त्रिवेन्द्रम के नक्काश इस प्रकार के सूक्ष्म उत्कीर्णन करने में निपुण थे जबकि काले रंग से चित्रित स्क्रीन मैसूर के शिल्पकारों की कलात्मक कुशलता का उदाहरण प्रस्तुत करती है।

 सन्दर्भ 

 बाहरी कड़ियाँ 
सँग्रहालय में प्रदर्शित दशावतार लघुमंदिर

श्रेणी:कलाकृतियाँ
श्रेणी:भारतीय कला
300भगवान विष्णु दसों अवतारों सहित 
हिन्दू धर्म में विभिन्न देवताओं के अवतार की मान्यता है। प्रायः विष्णु के दस अवतार  माने गये हैं जिन्हें दशावतार कहते हैं। इसी तरह शिव और अन्य देवी-देवताओं के भी कई अवतार माने गये हैं।

विष्णु के दस अवतार
250गोवा के श्री बालाजी मंदिर के कपाट पर दशावतारों का चित्रण
भगवान विष्णु हिन्दू त्रिदेवों (तीन महा देवताओं) में से एक हैं। निर्माण की योजना के अनुसार, वे ब्रह्माण्ड के निर्माण के बाद, उसके विघटन तक उसका संरक्षण करते हैं। भगवान विष्णु के दस अवतारों को संयुक्त रूप से 'दशावतार' कहा जाता है।

जब मानव अन्याय और अधर्म के दलदल में खो जाता है, तब भगवान विष्णु उसे सही रास्ता दिखाने हेतु अवतार ग्रहण करते हैं।

श्रीमद्भगवद्गीता में श्रीकृष्ण के द्वारा कहा गया है :

 यदा यदा ही धर्मस्य ग्लानिर्भवति भारत।
 अभ्युथानम् अधर्मस्य तदात्मानं सृजाम्यहम्॥

 परित्राणाय साधूनां विनाशाय च दुष्कृताम्।
 धर्मसंस्थापनार्थाय संभवामि युगे-युगे॥

अर्थात् जब-जब धर्म की हानि और अधर्म का उत्थान हो जाता है, तब-तब सज्जनों के परित्राण और दुष्टों के विनाश के लिए मैं विभिन्न युगों में (माया का आश्रय लेकर) उत्पन्न होता हूँ।

भगवान विष्णु के दस अवतार हैं :

 स्थिति बलराम कृष्णस्मार्त, शैवसिद्धान्त, श्री वैष्णव कृष्ण, बुद्धउत्तर भारतीय भागवतवाद, सत वैष्णव, इस्कॉन बलराम, बुद्धगौड़ीय वैष्णव संप्रदाय, इस्कॉन बलराम, जगन्नाथगोवर्धन मठ कृष्ण, विट्ठलवारकरी सम्प्रदाय युग 1 मत्स्य (मछली) सतयुग 2 कूर्म (कछुवा) 3 वराह (सूवर) 4 नरसिंह (मानव-शेर) 5 वामन (बौना-देव)त्रेतायुग 6 परशुराम (ब्राह्मण योद्धा) 7 राम 8 बलराम कृष्ण बलराम बलराम कृष्ण द्वापर युग,बुद्ध की स्थिति में कलियुग 9 कृष्ण बुद्ध बुद्ध जगन्नाथ विट्ठल 10 कल्कि (कलियुग के अंत के लिए प्रागुक्त 10वाँ अवतार)कलियुग

पहले तीन अवतार, अर्थात् मत्स्य, कूर्म और वराह प्रथम महायुग में अवतीर्ण हुए। पहला महायुग सत्य युग या कृत युग है। नरसिंह, वामन, परशुराम और राम दूसरे अर्थात् त्रेतायुग में अवतरित हुए।
कृष्ण और वेंकटेश्वर द्वापर युग में अवतरित हुए। भागवत पुराण की भविष्यवाणी के आधार पर इस युग के अंत में कल्कि अवतार होगा। इससे अन्याय और अनाचार का अंत होगा तथा न्याय का शासन होगा जिससे सत्य युग की फिर से स्थापना होगी।

 विस्तार 
हिन्दू धर्म-ग्रन्थों में सामान्यतः दशावतार की उपर्युक्त सूची स्वीकृत है, लेकिन विभिन्न ग्रन्थों में कुछ अंतर भी हैं।

उदाहरण के लिए, कुछ धार्मिक समूहों की मान्यता के अनुसार कृष्ण ही परमात्मा हैं और दशावतार कृष्ण के ही दस अवतार हैं; अतः उनकी सूची में कृष्ण नहीं बल्कि उनके स्थान पर बलराम होते हैं। कुछ लोग बलराम को एक अवतार मानते हैं, बुद्ध को नहीं। सामान्यतः बलराम को आदिशेष (विष्णु के विश्राम के आधार) का अवतार माना जाता है।

दशावतार के बारे में अन्य विचारों में, कुछ लोग अवतारों के क्रम को युक्तिसंगत बनाने की कोशिश में, उन्हें विकासवादी डार्विन के सिद्धान्त से जोड़ते हैं। इस विचार के अनुसार अवतार जलचर से भूमिवास की ओर बढ़ते क्रम में हैं; फिर आधे जानवर से विकसित मानव तक विकास का क्रम चलते गया है। इस प्रकार दशावतार क्रमिक विकास का प्रतीक या रूपक की तरह है  भगवान कल्कि के जन्म के बारे में बताया गया है कि उनके जन्म के पश्चात पृथ्वी से अन्याय का नाश हो जाएगा 

इन्हें भी देखें
 अवतार
 विष्णु
 टिप्पणी 

 सन्दर्भ 

 बाहरी कड़ियाँ 
 दशावतार में निहित है मानव जाति के विकास की रूपरेखा (नवभारत टाइम्स)
 दशावतार... या फिर पृथ्वी पर जीव की प्रगति का क्रम?

श्रेणी:हिन्दू धर्म
श्रेणी:विष्णु अवतार
दशावतारम (अनुवाद: दस अवतार) 2008 की भारतीय तमिल भाषा की एक कल्प विज्ञान और एक्शन फिल्म है, जिसका निर्देशन के.एस. रविकुमार ने किया है, जिसे कमल हासन ने लिखा है और इसका निर्माण वी. रविचंद्रन ने आस्कर फिल्म प्राइवेट लिमिटेड के तहत बनाया है। इसमें कमल हासन ने दस अलग-अलग भूमिकाएँ निभाई हैं, साथ ही असिन, जया प्रदा, मल्लिका शेरावत, के.आर. विजया, रेखा हैरिस, नागेश, पी. वासु, रघुराम, नेपोलियन और एम.एस. भास्कर जैसे कलाकारों ने भी इसमें अहम भूमिकाएँ निभाई हैं। फिल्म में, गोविंद नाम के एक वैज्ञानिक को अपने भ्रष्ट बॉस से एक घातक वायरस वाली शीशी चुराने के लिए मजबूर किया जाता है, जो इसे एक आतंकवादी राष्ट्र को बेचना चाहता था, इस बीच गोविंद को एक अमेरिकी भाड़े के सैनिक क्रिश्चियन फ्लेचर द्वारा शिकार बनाया जाता है। कई अन्य लोग भी इस प्रक्रिया में शामिल होते हैं और उनकी सभी कहानियाँ 2004 के हिंद महासागर में आए भूकंप और सुनामी के बाद जुड़ती हैं, यह फिल्म, जो लगभग तीन वर्षों से निर्माणाधीन थी, वी. रविचंद्रन द्वारा वितरित की गई थी। प्राथमिक फिल्मांकन स्थानों में संयुक्त राज्य अमेरिका और भारत में तमिलनाडु भर में शामिल थे। साउंडट्रैक हिमेश रेशमिया द्वारा रचित था, जबकि संगीत देवी श्री प्रसाद द्वारा रचित था। छायांकन और संपादन क्रमशः रवि वर्मन और के. थानिगाचलम द्वारा संभाला गया था।

पोस्ट-प्रोडक्शन में देरी के बाद, दशावतारम को 13 जून 2008 को दुनिया भर में लगभग 1300 प्रिंटों में रिलीज़ किया गया और आलोचकों से इसे सकारात्मक समीक्षा मिली। हालाँकि इसका हिंदी संस्करण औसत सफल रहा, लेकिन फिल्म ने बॉक्स-ऑफिस पर बड़ी सफलता हासिल की, जिसने 14 मिलियन अमेरिकी डॉलर के बजट के मुकाबले दुनिया भर में 46 मिलियन अमेरिकी डॉलर की कमाई की। यह 31 जनवरी 2009 को नागेश की  मृत्यु से पहले उनकी आखिरी फिल्म थी।

 कलाकार 

निर्माण
प्री-प्रोडक्शन
कमल हासन ने एक मौलिक कहानी बनाई और गौतम वासुदेव मेनन सहित कई निर्देशकों से संपर्क किया, जिसके बाद के.एस. रविकुमार ने प्रस्ताव स्वीकार कर लिया। यह शिवाजी: द बॉस की घोषणा के तुरंत बाद शुरू हुआ, जिसमें रजनीकांत मुख्य भूमिका में थे। रविकुमार और हासन अपनी पिछली तीन सफल फिल्मों, अव्वाई शानमुघी, तेनाली और पंचतंतिरम के बाद चौथी बार साथ आए।

विकास
कमल को फिल्म में दस अलग-अलग भूमिकाएँ निभानी थीं, जिससे यह पहली बार हुआ कि कोई अभिनेता विश्व सिनेमा में इतनी सारी भूमिकाओं में दिखाई दिया। वी. रविचंद्रन ने इस परियोजना के वितरण अधिकार हासिल करने के लिए उद्यम का निर्माण करने के लिए हस्ताक्षर किए। पिरामिड फिल्म फंड का इस परियोजना में 50 प्रतिशत हिस्सा था।   

लगभग एक साल के प्री-प्रोडक्शन, कलाकारों और स्थानों का निर्णय लेने के बाद, फिल्म ने 11 सितंबर 2006 को अपना पहला शेड्यूल शुरू किया।

फिल्म के संपादन के लिए अश्मित कुंदर को चुना गया, हालांकि शुरुआती संकेत थे कि ए. श्रीकर प्रसाद को यह प्रस्ताव मिल सकता था। हासन ने सुजाता, जिनकी फिल्म की रिलीज से पहले मृत्यु हो गई थी, और क्रेजी मोहन के साथ बातचीत के बाद फिल्म की पटकथा भी लिखी। जीवा को शुरू में फिल्म के सिनेमैटोग्राफर के रूप में घोषित किया गया था, और उन्होंने शूटिंग के एक दिन के लिए भूमिका निभाई थी। हालांकि, उनके द्वारा लिए गए शॉट्स फिल्म में नहीं दिखाई दिए और रवि वर्मन फोटोग्राफी के निर्देशक बन गए।
सन्दर्भ
श्रेणी:2008 की फ़िल्में
150दशाश्वमेध घाट पर गंगाजी की आरती
अंगूठाकार
दशाश्वमेध, वाराणसी में गंगातटवर्ती सुप्रसिद्ध स्थान है जिसका धार्मिक और ऐतिहासिक महत्व है। काशीखंड के अनुसार शिवप्रेषित ब्रह्मा ने काशी में आकर यहीं दस अश्वमेध यज्ञ किए। शिवरहस्य के अनुसार यहाँ पहले रुद्रसरोवर था परंतु गंगागमन के बाद पूर्व गंगापार, दक्षिण दशहरेश्वर, पश्चिम अगस्त्यकुंड और उत्तर सोमनाथ इसकी चौहद्दी बनी। यहाँ प्रयागेश्वर का मंदिर है। काशीप्रसाद जायसवाल के मत से भारशिव राजभर राजाओं ने इस स्थान पर दस अश्वमेघ किए वह यही भूमि है। सन् 1929 में यहाँ रानी पुटिया के मंदिर के नीचे खोदाई में अनेक यज्ञकुंड निकले थे। त्रितीर्थी में यहाँ स्नान करना अनिवार्य है।

श्रेणी:हिन्दू धर्म
श्रेणी:वाराणसी
डेसी- एक एस आई उपसर्ग है, इकाइयों के आगे लगकर जिसका अर्थ 101 होता है। इसका चिह्न  होता है।

 मीली, सेन्टी, डेसी जैसा की मीलीमीटर, सेन्टीमीटर, डेसीमीटर, मीटर
 मीली, सेन्टी, डेसी जैसा की मीलीलीटर, सेन्टीलीटर, डेसीलीटर, लीटर
 मीली, सेन्टी, डेसी जैसा की मीलीग्राम, सेन्टीग्राम, डेसीग्राम, कीलोग्राम
दशौं भारतीय राज्य उत्तराखण्ड राज्य के कुमाऊँ मण्डल के अल्मोड़ा जिले का एक गाँव है। यह गाँव अल्मोडा तहसील के अंतर्गत आता है।
200उत्तराखण्ड के जिले

 इन्हें भी देखें 
 उत्तराखण्ड के जिले
 उत्तराखण्ड के नगर
 कुमाऊँ मण्डल
 गढ़वाल मण्डल

 बाहरी कड़ियाँ 
 उत्तराखण्ड - भारत सरकार के आधिकारिक पोर्टल पर
 उत्तराखण्ड सरकार का आधिकारिक जालपृष्ठ 
 उत्तराखण्ड (उत्तराखण्ड के बारे में विस्तृत एवं प्रामाणिक जानकारी)
 उत्तरा कृषि प्रभा

दशौं, अल्मोडा तहसील
दशौं, अल्मोडा तहसील
दशौली, बेरीनाग तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है। 
200उत्तराखण्ड के जिले

 इन्हें भी देखें 
 उत्तराखण्ड के जिले
 उत्तराखण्ड के नगर
 कुमाऊँ मण्डल
 गढ़वाल मण्डल

 बाहरी कड़ियाँ 
 उत्तराखण्ड - भारत सरकार के आधिकारिक पोर्टल पर
 उत्तराखण्ड सरकार का आधिकारिक जालपृष्ठ 
 उत्तराखण्ड (उत्तराखण्ड के बारे में विस्तृत एवं प्रामाणिक जानकारी)
 उत्तरा कृषि प्रभा

दशौली, बेरीनाग तहसील
दशौली, बेरीनाग तहसील